జయదేవ్ ఉనద్కత్

జయదేవ్ దీపక్ భాయ్ ఉనద్కత్ (జననం 1991 అక్టోబరు 18) భారత జాతీయ జట్టుకు ఆడిన ఒక భారతీయ ప్రొఫెషనల్ క్రికెటరు. అతను దేశవాళీ క్రికెట్‌లో సౌరాష్ట్ర తరపున ఆడుతున్నాడు. 2010లో అండర్-19 క్రికెట్ ప్రపంచకప్‌లో భారతదేశానికి ప్రాతినిధ్యం వహించాడు. 2020 మార్చిలో, సౌరాష్ట్ర రంజీ ట్రోఫీ టైటిల్‌ సాధించడంలో కెప్టెన్‌గా ఆ జట్టును నడిపించాడు. 2022 డిసెంబరులో, ఉనద్కత్ 12 సంవత్సరాల తర్వాత టెస్టు XIలో తిరిగి వచ్చాడు.

దేశీయ కెరీర్ 
దేశీయంగా ఉనద్కత్, సౌరాష్ట్ర తరపున ఆడతాడు. అతను ఇండియన్ ప్రీమియర్ లీగ్‌లో అనేక జట్లకు ఆడాడు. 2013లో రాయల్ ఛాలెంజర్స్ బెంగళూరు ఎంపిక చేసినప్పుడు అతను అత్యంత ఖరీదైన భారతీయ ఆటగాళ్ళలో ఒకడు.  2013 మేలో అతను ఢిల్లీ డేర్‌డెవిల్స్‌తో తన అత్యుత్తమ T20 కెరీర్ బౌలింగ్ గణాంకాలను 5/25 సాధించాడు. ప్లేయర్ ఆఫ్ ది మ్యాచ్‌గా ఎంపికయ్యాడు. 

2014 IPL వేలంలో అతన్ని ఢిల్లీ తీసుకుంది. 2016 ఫిబ్రవరిలో కోల్‌కతా నైట్ రైడర్స్  కు ఉనద్కత్‌ను కొనుక్కుంది. 2017 ఫిబ్రవరిలో, రైజింగ్ పూణే సూపర్‌జెయింట్‌కి మారాడు.  10వ ఐపీఎల్‌లో సన్‌రైజర్స్ హైదరాబాద్‌తో జరిగిన మ్యాచ్‌లో చివరి ఓవర్‌లో హ్యాట్రిక్ సాధించాడు.  

2018 జూలైలో, అతను 2018–19 దులీప్ ట్రోఫీ  కోసం ఇండియా బ్లూ కోసం జట్టులో ఎంపికయ్యాడు. 2018 అక్టోబరులో 2018–19 దేవధర్ ట్రోఫీ కోసం ఇండియా B జట్టులో ఎంపికయ్యాడు. 

2019 జనవరిలో, అతను రంజీ ట్రోఫీలో 200 వికెట్లు తీసిన సౌరాష్ట్ర బౌలర్లలో రెండవ వాడు అయ్యాడు.  2019 ఆగష్టులో 2019-20 దులీప్ ట్రోఫీ   కోసం ఇండియా రెడ్ టీమ్ జట్టులో చోటు దక్కించుకున్నాడు. 2019–20 దేవధర్ ట్రోఫీ లో ఇండియా A జట్టులో స్థానం పొందాడు. అతను 2019-20 రంజీ ట్రోఫీలో పది మ్యాచ్‌లలో 67 అవుట్‌లతో అత్యధిక వికెట్లు తీసిన బౌలర్‌గా నిలిచాడు.  

2010లో రంగప్రవేశం చేసాక జయదేవ్ ఉనద్కత్, ఒక్క టెస్టు కూడా ఆడలేదు 

2022 ఫిబ్రవరిలో, 2022 ఇండియన్ ప్రీమియర్ లీగ్ టోర్నమెంట్ కోసం వేలంలో ముంబై ఇండియన్స్ అతనిని కొనుగోలు చేసింది. 

2022 డిసెంబరు 23న, 2023 ఇండియన్ ప్రీమియర్ లీగ్ టోర్నమెంట్ కోసం IPL వేలంలో లక్నో సూపర్ జెయింట్స్ అతనిని కొనుగోలు చేసింది.

అంతర్జాతీయ కెరీర్ 
2010లో ఇంగ్లండ్‌లో భారత అండర్-19 జట్టు తరపున ఆడిన తర్వాత, గ్రేస్ రోడ్‌లో వెస్టిండీస్ అండర్-19తో జరిగిన ఫస్ట్-క్లాస్ క్రికెట్ రంగప్రవేశంలో 13 వికెట్లు తీసిన తర్వాత, ఉనద్కత్‌ను శ్రీలంకలో భారత జాతీయ జట్టుకు నెట్ బౌలర్‌గా ఉపయోగించుకున్నారు. 2010 డిసెంబరులో సెంచూరియన్‌లో జరిగిన మొదటి టెస్టులో దక్షిణాఫ్రికాపై భారతదేశం తరపున అతని అంతర్జాతీయ రంగప్రవేశం జరిగింది. 

2022 డిసెంబరు 22న మీర్పూర్‌లో బంగ్లాదేశ్‌తో జరిగిన 2వ టెస్టులో కుల్దీప్ యాదవ్ స్థానంలో ఉనద్కత్ ఎంపికయ్యాడు. జయదేవ్ ఉనద్కత్ 12 ఏళ్ల తర్వాత టెస్టు జట్టులోకి పునరాగమనం చేశాడు. 

2016 జూన్లో హరారే స్పోర్ట్స్ క్లబ్‌లో జింబాబ్వేపై ఉనద్కత్ తన తొలి ట్వంటీ20 ఇంటర్నేషనల్ (T20I) ఆడాడు.

మూలాలు 

1991 జననాలు
జీవిస్తున్న ప్రజలు
భారతీయ వన్డే క్రికెట్ క్రీడాకారులు
భారతీయ క్రికెట్ క్రీడాకారులు